recursal/SuperWikiNEXT-32B huggingface dataset:
**Hermochares** alebo **Hermocharés** (starogr. *Ἑρμοχάρης* – *Hermochares*/iný prepis *Hermocharés*) je v gréckej mytológii manžel Ktésylly z ostrova Keós.

Aténčan Hermochares sa počas pýtických hier v Delfách, ktoré sa konali na počesť boha Apolóna, (boli to hudobné súťaže a pôvodne sa konali každý ôsmy rok) zahľadel do tancujúcej Ktésylly a zamiloval sa do nej. Hermochares, aby na seba upozornil, hodil k jej nohám jablko s vyrytým nápisom, že prisahá v mene bohyne Artemis, že si ju chce vziať. Ktésylla jablko zdvihla a keďže text nahlas prečítala, mala sa mu zaviazať. Ktésylla ale zjavne o neho nejavila záujem, otočila sa a odišla. Hermochares preto vyhľadal jej otca Alkidama, od ktorého dostal pod prísahou na boha Apolóna súhlas, že sa s ňou môže oženiť.

Hneď ako pýthijské hry skončili, Alkidamas zabudol na svoju prísahu a Ktésyllu prisľúbil inému mužovi. Oklamaný Hermochares preto náhlivo odišiel za ňou k chrámu bohyne Artemis, kde Ktésylla vykonávala obvyklé obete, aby si získal jej srdce. Pri chráme bohyne Artemidy sa potom Ktésylla ovplyvnená vôľou bohyne do Hermochara na prvý pohľad zamilovala a utiekla s ním do Atén, kde sa zobrali.

Aj keď Alkidamas sám nedodržal sľub, pykala za to jeho dcéra Ktésylla, ktorá zomrela pri pôrode, avšak počas smútočného obradu, z jej pohrebného lôžka vyletela holubica a telo Ktésylly zmizlo. Ľudia na otázku, že aký úmysel mali s tým bohovia, dostali vo veštiarni v Delfách orákulum (odpoveď božstva), aby na ostrove Keós postavili bohyni Afrodite chrám, lebo si ju bohyňa zobrala k sebe. Od tej chvíle obyvatelia ostrova Keós prinášali obetné dary k chrámu bohyne lásky Afrodite, ktorá u nich dostala prídomok Ktésylla. (Afrodita Ktésylla)

V starovekom Grécku jednotlivec patril mimo svojej pominuteľnej existencie predovšetkým k istému rodu, teda potomstvu svojich predkov. Život človeka mal sčasti spoločné črty so životom svojich predkov, takisto na neho prechádzalo morálne i duchovné dedičstvo rodu, jeho sláva i dávne hriechy, za ktoré mohol byť bohmi potrestaný.

Referencie a bibliografia
-------------------------

1. 1 2 3 4 5  Antoninus Liberalis, *Metamorphoses*, 1.
2. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 363.
3. ↑  Ovidius, *Metamorphoses*, 7,368-370.
4. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 361.
5. ↑   *Atlas mytológie*. Bratislava : Ikar, 2001. ISBN 80-551-0152-3. S. 85.
Symbol rozcestia O iných významoch výrazu *Vajce* pozri *Vajce (rozlišovacia stránka)*.
Podrobný opis vajca v pozdĺžnom reze:  

1. škrupina  

2. vonkajšia papierová blana  

3. vnútorná papierová blana  

4. pútko  

5. vonkajší riedky bielok  

6. hustý bielok  

7. žĺtková blana  

8. výživný žĺtok  

9. zárodočný terčík (tvorivý žĺtok + zárodok)  

10. tmavý (žltý) žĺtok  

11. svetlý žĺtok  

12. vnútorný riedky bielok  

13. pútko  

14. vzduchová komôrka  

15. kutikula
**Vajce** (mimo biológie aj: **vajíčko**) je vajcová bunka vtákov alebo vajcorodých stavovcov (napr. plazov či vajcorodých cicavcov) spolu s jej ochrannými obalmi. 

Na obrázku vpravo je 8. – 11. vajcová bunka (t. j. vajíčko v zoologickom zmysle), 7. je primárny obal, ostatné čísla (okrem 14. a prípadne okrem 4. a 13.) sú terciárny obal (terciárny obal zahŕňa aj bielko). 

Vajce vzniká v tele samice z oplodneného vajíčka a obsahuje všetko podstatné na narodenie a ďalší vývoj jedinca. Matka kladie jedno alebo viac vajec do vhodného prostredia, kde sa nejaký čas vyvíja samostatne až do vyliahnutia. U vajcorodých sa vajce vyvíja v tele matky a mláďatá sa liahnu tesne pred znesením (pôrodom), v jeho priebehu alebo hneď potom. Vzhľad vajec sa líši podľa živočíšneho druhu, ale ich obsah je vždy chránený pevnejším povrchom. Tvrdému a pórovitému povrchu vajca sa hovorí škrupina. Zo zárodočného terčíku sa môže vyvinúť mláďa, ale nemusí, ak je vajce neoplodnené. Zárodočnému terčíku sa hovorí očko alebo zárodok.

Referencie
----------

1. ↑  Ei. In: STÖCKER, Friedrich W. ed. a DIETRICH, Gerhard, ed. *Biologie Band 1/ A – Me*. 6. überarbeitete und erw. Aufl. Leipzig: VEB F.A. Brockhaus, 1986. Brockhaus ABC. ISBN 3-325-00073-8. S. 217

Zdroj
-----

*Tento článok je čiastočný alebo úplný preklad článku Vejce na českej Wikipédii.*
Súradnice: 49°44′52″S 16°45′36″V﻿ / ﻿49,74778°S 16,76000°V﻿ / 49.74778; 16.76000

**Prírodný park Bohdalov-Hartinkov** rozprestierajúci sa v JZ časti Zábřežskej vrchoviny asi 4 km severovýchodne od Mestečka Trnávka bol zriadený v roku 1996 Okresným úradom Svitavy v širšom okolí obcí Bohdalov a Hartinkov na celkovej ploche cca 6 265 ha k ochrane esteticky a biologicky hodnotnej krajiny s početnými významnými krajinnými prvkami. Prírodný park nadväzuje na susedný Prírodný park Kladecko v okrese Prostějov.

Prírodné pomery
---------------

Zaujímavá krajina je daná aj pestrou geologickou stavbou od prvohorných bridlíc až po vrchnokriedové usadeniny s vysokým podielom vápnika.

Prírodný park je z veľkej časti lesnatý a tvorený mozaikou poloprírodných a prírode blízkych lúk a pasienkov. Menšie hodnotné územia sú zaregistrované ako významné krajinné prvky (napr. Pěčíkovské stráně, Strážnička, Pramen Teplice). Rastie tu mnoho chránených druhov rastlín (napr. pahorec brvitý) a vyskytuje sa tu mnoho chránených a zaujímavých druhov živočíchov (napr. salamandra škvrnitá, strakoš obyčajný, a i.).

Správa parku
------------

Štátnu správu Prírodného parku Bohdalov-Hartinkov vykonáva Mestský úrad Moravská Třebová, odbor ŽP a Krajský úrad Pardubického kraja, odbor ŽPaZ.

O značenie sa stará Český zväz ochrancov prírody, základná organizácia Moravská Třebová.

Galéria
-------

* Lesní porast nad VysokouLesní porast nad Vysokou
* Chatová oblasť u VysokéChatová oblasť u Vysoké
* Lúka u BřezinkyLúka u Březinky
* Cesta z Březinky do HartinkovaCesta z Březinky do Hartinkova
* Alej pri ceste z Březinky do HartinkovaAlej pri ceste z Březinky do Hartinkova
* Lesný porast u HartinkovaLesný porast u Hartinkova
* Les pri Novej RovněLes pri Novej Rovně
* Pohľad na Hartinkov od severozápaduPohľad na Hartinkov od severozápadu
* Cesta z Hartinkova do VysokéCesta z Hartinkova do Vysoké
* Les pri VysokejLes pri Vysokej

### Panoráma

360° panoramatický pohľad na obec Nová Roveň a okolie
360° panoramatický pohľad na obec Nová Roveň a okolie

Zdroj
-----

*Tento článok je čiastočný alebo úplný preklad článku Přírodní park Bohdalov-Hartinkov na českej Wikipédii.*

| * z
* d
* u
Chránené územia v okrese Svitavy |
| --- |
| Chránená krajinná oblasť | 
* Žďárské vrchy

 |
| Prírodné rezervácie | 
* Čtyři palice
* Damašek
* Dlouholoučské stráně
* Kavinský potok
* Králova zahrada
* Maštale
* Psí kuchyně
* Rohová

 |
| Prírodné pamiatky | 
* Hradisko
* Nedošínský háj
* Pod Skálou
* Rybenské Perničky
* Sněženky ve Vysokém lese
* U Banínského viaduktu
* V bukách

 |
| Prírodné parky | 
* Bohdalov-Hartinkov
* Svratecká hornatina
* Údolí Křetínky

 |
Cyril a Metod na obraze Jana Zeleného
**Sviatok svätého Cyrila a svätého Metoda** je štátnym sviatkom Slovenskej republiky, ktorý sa oslavuje každoročne 5. júla. Oslavuje sa ako pripomenutie symbolického výročia príchodu slovanských vierozvestcov Cyrila a Metoda na Veľkú Moravu v roku 863.

Slávenie sviatku
----------------

Česko aj Slovensko oslavuje sviatok Cyrila a Metoda 5. júla, rovnako tak rímskokatolíci v niektorých krajinách. Prvýkrát boli na tento deň na žiadosť olomouckého arcibiskupa Bedřicha z Fürstenberku stanovené pápežom Piom IX. oslavy tisíceho výročia príchodu bratov v roku 863. Tento dátum, hoci nemá zrejmú súvislosť so životom Cyrila a Metoda ani s cyrilometodstvom všeobecne, sa od tej doby začalo používať v Čechách, na Morave, v Chorvátsku a nakoniec aj na Slovensku. Medzi dôvody pre presun bolo nevhodné ročné aj liturgické obdobie skoršieho dátumu 9. marca a tiež vzrastajúci kult Jána Husa, ktorého sviatok pripadá na 6. júla. Encyklikou "Grande munus" z 30. septembra 1880 vyzdvihol pápež Lev XIII. zásluhy obidvoch bratov a rozšíril ich sviatok na celú rímskokatolícku cirkev.

Slovanské pravoslávne cirkvi majú vlastný deň oslavy svätých Cyrila a Metoda, ktorým je 11. máj podľa pravoslávneho kalendára (24. máj podľa občianskeho kalendára), keď podľa tradície Cyril a Metod zo Solúna na Veľkú Moravu prišli. Historicky doložené je len to, že sa tak stalo na jar roku 863. V Bulharsku je 24. máj oslavovaný ako Deň sv. Cyrila a Metoda a Deň slovanskej kultúry a vzdelávania a je sviatkom a dňom pracovného pokoja. Všeobecný rímsky kalendár platiaci od roku 1970 kladie zase pamiatku na deň 14. februára, čo je dátum úmrtia sv. Cyrila.

Referencie
----------

1. ↑  Encyklika Grande munus (anglický preklad)

Pozri aj
--------

* Cyril a Metod
* Štátne sviatky Slovenska

Zdroj
-----

*Tento článok je čiastočný alebo úplný preklad článku Den slovanských věrozvěstů Cyrila a Metoděje na českej Wikipédii.*
**Morfologická mikroustálenosť** je jeden z čiastkových typov ustálenosti, ktorý sa opiera o poznanie, že frazémy ako špecifické slovné spojenia nemôžu uplatniť celú paradigmu tvarov podľa svojej povahy (či ide o slovesné, menné alebo príslovkové spojenia), ale sa vyskytujú iba v istých limitovaných prípadoch. Napr. výraz *zub času* sa uplatňuje iba v tvaroch singuláru a tam najčastejšie iba v nominatíve. Podobné ohraničenie (úplné alebo čiastkové) sú aj pri slovesných frazémach. Frazéma *roniť krokodílie slzy* sa napr. nezvykne objavovať v tvare minulého kondicionálu *bol by som býval ronil krokodílie slzy* (ohraničenie sa tu dotýka aj osoby, túto frazému bežnejšie uplatníme vo vzťahu k inému, nebude tu bežný ani tvar l. os. singuláru – ale to je už skôr otázka mikroustálenosti iného typu, a to mikroustálenosti používania). Termín sa bežne uplatňoval v Kuninovej koncepcii frazeológie, kde sa mu pripisovala menšia dôležitosť než iným typom ustálenosti (čo súviselo jednak s tým, že jeho analýza vychádzala z materiálu jazyka, ktorý má aj ináč chudobnú morfológiu, a jednak s tým, že sa ešte dôsledne nerozlišoval pojem morfologického variantu frazémy a pojem paradigmatická forma frazémy). Pri výklade tvarových špecifík slovenskej frazeológie sa ukázalo, že ide o jeden z dôležitých rozlišovacích znakov mnohých frazém, hoci v samom názvosloví sa bežnejšie hovorilo o morfologickej ustálenosti, nie mikroustálenosti. 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
**Morfologický variant frazémy** je podoba frazémy, ktorá sa od iných podôb tej istej frazémy odlišuje niektorými odchýlkami vo svojom tvare, resp. v tvaroch niektorých svojich zložiek. Zo začiatku sa za morfologický variant frazémy pokladali všetky prípady s tvarovými obmenami vo frazéme. Neskôr sa špecifikáciou rozlíšili vlastné, resp. skutočné morfologické varianty frazém a tzv. paradigmatické formy frazémy (p.). Rozdiel je najmä v miere premenlivosti. Morfologický variant frazémy sa vyznačuje odlišnosťou iba na jednom mieste, príp. v ohraničenom počte miest v podobe frazémy, kým paradigmatická forma pravidelne realizuje celú istú časť paradigmy svojej základnej zložky. Medzi morfologickými variantmi frazém môžu byť aj štylistické, príp. aj distribučné rozdiely, paradigmatické formy frazémy sú aj štýlovo úplne jednotné. Príklady morfologických variantov frazém: *deň po deň – deň po dni, byť od fachu – byť z fachu, niečo dosiahlo vrchol – niečo dosiahlo vrcholu, za onoho času – za oných čias* a pod. Napr. pri dvojici morfologických variantov *niečo dosiahlo vrchol* a *niečo dosiahlo vrcholu* sa už prejavuje malý štylistický rozdiel (druhý variant začína ustupovať), ktorý je dôsledkom všeobecnejšej tendencie nahrádzať isté genitívne väzby akuzatívnymi. 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
Súradnice: 48°08′42″S 17°06′32″V﻿ / ﻿48,144956°S 17,108902°V﻿ / 48.144956; 17.108902

Pohľad na kostol zhora
**Františkánska záhrada** je záhrada obdĺžnikového tvaru, ktorá je súčasťou Františkánskeho kostola a kláštora v Starom Meste v Bratislave.

Vo svojej najväčšej výmere zaberala plochu 1870 m². V roku 1708 bola obohatená fontánou, ktorú zásoboval novovybudovaný vodovod. Historik a kartograf Ján Matej Korabinský sa vo svojom diele Geographisch-historisches und Produkten Lexikon von Ungarn z roku 1786 o záhrade zmieňuje keď uvádza, že „... františkánska záhrada má prekrásnu úpravu a je v nej fontána s výbornou horskou vodou." Jej existencia neušla ani Matejovi Belovi, ktorý vo svojich Notitiách v roku 1735 poznamenáva, že záhrada františkánskeho kláštora má „... nevyčerpateľnú studňu a fontány so stále tečúcou vodou, pravdepodobne najlepšou v meste, privádzanou podzemným vodovodom." Existenciu studne potvrdil aj archeologický prieskum.

Pôvodne obdĺžnikový tvar záhrady s výmerou 1870 m² bol zmenšený takmer o šestinu, lebo mnísi v záujme rozšírenia prístupovej cesty uvoľnili mestu 96 štvorcových siah svojej záhrady. V roku 1708 zaviedli vodovod nielen do kláštorných objektov, ale aj do veľkej záhrady, kde bola fontána, a tiež do vnútornej záhrady - rajského dvora. J. M. Korabinský vo svojom diele uvádza, že Rajskému dvoru františkánskeho kláštora dominuje asi 180 rokov stará lipa. Na východnom krídle kláštora sú slnečné hodiny s Dávidom hrajúcim na harfe. Existenciu studne v tomto priestore potvrdil aj archeologický prieskum. Matej Bel v roku 1735 medzi výhody františkánskeho kláštora počíta nevyčerpateľnú studňu, a to pre zdravú vodu, pravdepodobne najlepšiu v celom meste."

V roku 1892 bol v spolupráci s Okrášľovacím spolkom zbúraný záhradný múr a nahradil ho ozdobný železný plot. Záhrada dostala novú parkovú úpravu a slúžila všetkým obyvateľom mesta. V druhej polovici 20. storočia bolo v záhrade detské ihrisko.

Zdroje
------

* T. Reháčková, Historické záhrady a parky Bratislavy. Bratislava : TRIO Publishing, 2012. ISBN 978-80-89552-27-6
Súradnice: 49°17′23″S 16°36′12″V﻿ / ﻿49,28972°S 16,60333°V﻿ / 49.28972; 16.60333

**Babí doly** je prírodná rezervácia ev. č. 1898, severne od obce Brno-Ořešín v okrese Brno-město. Spravovanie SCHKO Pálava a KS Brno. Nachádza sa v doline Babídolského potoka, ľavostranného prítoku Ponávky v Soběšickej vrchovine (súčasť Drahanskej vrchoviny). Predmetom ochrany sú dva rybníčky s litorálnymi porastami a nadväzujúce mokraďové lúky, výskyt obojživelníkov, rakov a mokraďových rastlinných spoločenstiev.

Prírodné pomery
---------------

### Geológia

Podložie tvoria biotitický granodiorit brnianskeho masívu typu Královo Pole a svahové sedimenty.

### Flóra

Z drevín prevažuje jelša lepkavá, z rastlín sa tu nachádza pakost močiarny, vrbica vŕbolistá, mäta dlholistá, medúnok vlnatý, túžobník brestový a čerkáč obyčajný, z mokraďových druhov je to haluchovka vodná, šašina prímorská, pálka širokolistá, červenavec kučeravý, rožkatec ponorený, šachor hnedý, ježohlav vzpriamený a žabník skorocelový.

### Fauna

Žije tam rak riečny, z obojživelníkov rosnička zelená, ropucha bradavičnatá, skokan štíhly, skokan hnedý, z plazov užovka obojková, vtáky zastupuje potápka malá alebo sliepočka vodná.

Referencie
----------

1. ↑   *Stránky AOPK ČR* [online]. [Cit. 2014-10-12]. Dostupné online. (po česky)

Literatúra
----------

Mackovčin P. (ed.). Chráněná území ČR, svazek IX, Brněnsko. Praha, Agentura ochrany přírody a krajiny ČR a EkoCentrum Brno, 2007, str. 232. ISBN 978-80-86064-66-6.

Iné projekty
------------

Commons
* Spolupracuj na Commons Commons ponúka multimediálne súbory na tému **Babí doly**

Externé odkazy
--------------

* Natura 2000 v jihomoravském kraji (po česky)
* Stránky AOPK (po česky)
* Turistika (po česky)
* Babí doly (po česky)

Zdroj
-----

*Tento článok je čiastočný alebo úplný preklad článku Babí doly na českej Wikipédii.*

| * z
* d
* u
Chránené územia v okrese Brno-mesto  |
| --- |
| Chránená krajinná oblasť | 
* Moravský kras

 |
| Národná prírodná rezervácia | 
* Hádecká planinka

 |
| Národné prírodné pamiatky | 
* Červený kopec
* Stránská skála

 |
| Prírodné rezervácie | 
* Babí doly
* Bosonožský hájek
* Břenčák
* Černovický hájek
* Jelení žlíbek
* Kamenný vrch
* Krnovec
* Velký Hornek

 |
| Prírodné pamiatky | 
* Augšperský potok
* Bílá hora
* Holásecká jezera
* Junácká louka
* Kavky
* Kůlny
* Medlánecká skalka
* Medlánecké kopce
* Mniší hora
* Na skalách
* Netopýrky
* Obřanská stráň
* Pekárna
* Rájecká tůň
* Skalky u Přehrady
* Soběšické rybníčky
* Údolí Kohoutovického potoka
* Velká Klajdovka
* Žebětínský rybník

 |
| Prírodné parky | 
* Baba
* Podkomorské lesy

 |
Babylonská veža na ilustrácii Brueghela staršieho

**Babylonská veža** (umelecky aj **bábelská veža**) je stavba spomínaná v Biblii v Knihe Genezis. Zrejme sa ňou myslí zikkurat Etemenanki v meste Babylon.

Podľa Biblie sa ľudia rozhodli postaviť mesto a vežu až do neba (babylonskú vežu) aby dokázali, že ich moc je podobná moci Božej. Bohu sa to nepáčilo, a preto rozhodol: „pomäťme tam ich jazyk, aby nik nerozumel reči druhého". Tým sa nemohli dohovoriť a následne vežu dostavať. Odvtedy vraj ľudia hovoria rôznymi jazykmi. V Biblii sa babylonská veža stala synonymom bohorúhačstva a velikášstva. Téma veže je skombinovaná s témou mesta, pričom o prvom meste sa v Knihe Genezis predtým spomína, že ho založil Kain.

Príbeh ako taký bol pravdepodobne ohlasom na babylonské zikkuraty. Niektorí tvrdia, že ak sa vežou myslí Etemenanki, je to príbeh dokázateľne nepravdivý, lebo napríklad sumerčina, akkadčina a egyptčina sú oveľa staršie ako babylonský zikkurat.

Referencie
----------

1. ↑  Gn 11,1–9 (svatepismo.sk)
2. ↑  Gn 11,7 (svatepismo.sk)
3. ↑  porov. Gn 4,17 (svatepismo.sk)

Pozri aj
--------

* Genezis
* Etemenanki
* Zoznam najvyšších veží na svete

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Babylonská veža (Babylon)**
* Spolupracuj na Commons Commons ponúka multimediálne súbory na tému **Babylonská veža (Babylon)**
**Hermos** (starogr. *Ἕρμος* – *Hermos*) je v gréckej mytológii syn egyptského kráľa Aigypta a jeho manželky Kaliadny.

Hermos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Keď sa potom konala hromadná svadba a Hermos si bral za manželku Kleopatru, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.

Referencie a bibliografia
-------------------------

1. 1 2 3 4  Apollodoros, *Bibliotheca*, 2,1,5.
2. 1 2  Vojtech Zamarovský. *Bohovia a hrdinovia antických bájí*. Bratislava : Mladé letá, 1980. 66-048-80. S. 32.
3. ↑  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 314.
Ventilový rozvod OHC pre 8 ventilov 4-valcového motora s jedným vačkovým hriadeľom.
**Ventilový rozvod** je typ rozvodového mechanizmu využívajúci ventily na riadenie toku pracovných plynov cez piestový stroj. Ide o najčastejší typ mechanických rozvodov, používaných v štvortaktných spaľovacích motoroch.

Princíp činnosti
----------------

Otváranie ventilov riadi príslušná vačka vačkového hriadeľa alebo zriedkavo výstredník výstredníkového hriadeľa, ktorý je poháňaný priamo kľukovým hriadeľom. U štvortakných motorov sa vačkový hriadeľ otáča presne 2x pomalšie ako kľukový, pretože jeden pracovný cyklus motora trvá dve otáčky kľukového hriadeľa. Pohyb vačky sa na ventily prenáša v závislosti od typu rozvodu zdvíhatkami, zdvíhacími tyčkami a vahadlami. Pohyb výstredníka ojničkami a vahadlami. Pre zníženie trenia bývajú v mechanizme zaradené kladky, ktoré menia šmykové trenie na valivé. 

Zatváranie ventilov je zabezpečené najčastejšie pružinami, výnimočne druhou vačkou pri tzv. desmodromických rozvodoch.

Pohon rozvodu
-------------

Energia na pohon rozvodu je odoberaná z kľukového hriadeľa. Pohon môže byť riešený: 

* ozubeným remeňom s vnútorným ozubením
* reťazou (najčastejšie viacradovou)
* ozubeným prevodom
	+ s čelným ozubením väčšinou priamym, alebo len s malým sklonom zubov
	+ tzv. *kráľovským hriadeľom* - s dvoma pármi kužeľových, alebo skrutkových súkolesí

Pohon väčších motorov by mal byť vyvedený z miesta, kde sa kľukový hriadeľ otáča najrovnomernejšie, t. j. z uzla torzného kmitania. Toto miesto je pri zotrvačníku. Pri malých automobilových motoroch je torzné kmitanie nízke, preto je pohon väčšinou vedený z voľného konca kľukového hriadeľa (zo strany oproti zotrvačníku).

Rozdelenie
----------

Podľa umiestnenia vačkového hriadeľa a ventilu sa delia na rozvody: 

1. s vačkovým hriadeľom v bloku motora:
	* **F** — s jedným ventilom na boku valca s druhým v hlave (zastaraná konštrukcia)
	* **SV** (side valve) — s ventilom na boku valca (zastaraná konštrukcia)
	* **OHV** (over head valve) — s ventilmi v hlave valca
2. s vačkovým hriadeľom v hlave valcov:
	* **OHC** (over head camshaft) — s ventilmi aj vačkovým hriadeľom v hlave valca
	* **SOHC** (single OHC) alebo len OHC — s jedným vačkovým hriadeľom v hlave valca
	* **DOHC** (dual OHC) alebo 2xOHC — s dvoma vačkovými hriadeľmi v hlave valca

  

Konštrukcia kde je vačkový hriadeľ uložený v bloku motora, pri kľukovom hriadeli je typická pre staršie rozvody. Rozvody F sú zložité a pri rozvodoch SV sa veľmi ťažko vytvára spaľovací priestor s vhodnými vlastnosťami, preto sa v súčasnosti takmer nepoužívajú.

Konštrukcia s vačkovým hriadeľom uloženým v hlave valcov je typická pre moderné motory.

Zdroje
------

Trnka J. Urban J.: *Spaľovacie motory*. Alfa Bratislava, 1992.

Externé odkazy
--------------

* Animácia princípu práce rozvodov OHV, OHC a DOHC
**Venta** je rieka v Lotyšsku a v Šiauliaiskom kraji v Litve. Je 346 km dlhá (z toho 178 km v Lotyšsku). Povodie má rozlohu 11 800 km².

Opis
----

Odteká z jazera Medainis na Žemaitijskej vysočine, kde preteká úzkou a hlbokou dolinou. Na strednom toku tečie naopak v rovine, pričom miestami sa na nej nachádzajú pereje. Na dolnom toku tečie ako pokojná rieka s dostatočným množstvom vody. V úseku medzi sútokom s Vadakstisom a sútokom s Varduvou tvorí štátnu hranicu medzi Litvou a Lotyšskom.

Najvyššia vodnosť dosahuje na jar, kedy sa hladina dvíha o 2,5 až 7 m. Významné sú tiež letné a jesenné dažďové povodne. Priemerný ročný prietok vody činí 95,5 m³/s. Ľadová pokrývka je nestála.

Vodná doprava je možná od mesta Piltene (Lotyšsko). V ústí leží námorný prístav Ventspils.

Galéria
-------

* Venta v okrese Mažeikiai na jarVenta v okrese Mažeikiai na jar
* Historický most v meste KuldīgaHistorický most v meste Kuldīga
* Najdlhší vodopád v Európe pri meste KuldīgaNajdlhší vodopád v Európe pri meste Kuldīga

Iné projekty
------------

Commons
* Spolupracuj na Commons Commons ponúka multimediálne súbory na tému **Venta**

Zdroj
-----

*Tento článok je čiastočný alebo úplný preklad článku Venta na českej Wikipédii.*
Ventilátor
Stolový ventilátor
**Ventilátor** je pracovný stroj, ktorého cieľom je zabezpečiť dopravu plynu z jedného miesta na druhé. Pri prietoku dopravovaného plynu ventilátorom dochádza síce k jeho stlačeniu, ale toto nie je primárny cieľ ventilátora. Zvýšenie tlaku je len také veľké, ako je potrebné na prekonanie odporov pri prúdení dopravovaného vzduchu potrubím a udržanie prúdenia plynu.

Ventilátory patria do skupiny kompresorov (v širšom zmysle). Vzhľadom na svoj účel sú konštruované ako lopatkové (rotačné) stroje. Pokiaľ je ventilátor určený na prekonávanie odporov v nasávacom potrubí (pred ventilátorom) nazýva sa aj *exhaustor*.

Rozdelenie
----------

Podľa smeru prúdenia sa ventilátory delia na:

* *radiálne*
* *axiálne*

Podľa tlaku a výkonu:

* *nízkotlakové ventilátory*
* *strednotlakové ventilátory*
* *vysokotlakové ventilátory*

Využitie
--------

Ventilátory majú v praxi široké využitie, od najväčších po najmenšie aplikácie. Využívajú sa napríklad na vytváranie ťahu pri parných kotloch, vháňanie vzduchu do kuplovní, vyhní a plynových generátorov. Sú súčasťou vetracích a klimatizačných zariadení. Využívajú sa aj na dopravu sypkých materiálov v prúde vzduchu. často bývajú integrálnou súčasťou elektrických motorov. Malé ventilátory sú súčasťou počítačov a rôznych elektrospotrebičov, pre zabezpečenie ich chladenia. 

Ventilátory sa využívajú aj ako samostatné elektrické spotrebiče.

Pozri aj
--------


|  |  |
| --- | --- |
| Portal | Fyzikálny portálChemický portál |

* Bernoulliho rovnica
* Počítačový ventilátor

Iné projekty
------------

Commons
* Spolupracuj na Commons Commons ponúka multimediálne súbory na tému **Ventilátor**

Zdroje
------

* Tomášek a kol.: *Stroje. Pre 4. ročník SPŠS*. Slovenské vydavateľstvo technickej literatúry, n.p. Bratislava, 1967.
**Roberto Alagna** (\* 7. jún 1963, Clichy-sous-Bois, Francúzsko) je francúzsky operný tenorista.

Pôvod, detstvo, raná mladosť
----------------------------

Roberto sa narodil mimo územia Paríža, vo francúzskom meste Clichy-sous-Bois. Jeho rodičmi boli prisťahovalci zo Sicílie (Taliansko).

Ako tínedžer, spieval Roberto na ulici, a v parížskych kabaretoch za prepitné. V týchto rokoch ovplyvnený nielen filmami Maria Lanzu, ale aj historickými nahrávkami slávnych tenoristov prešiel k opernému spevu, ale viac menej ostal v tomto obore samoukom.

Hudobná kariéra
---------------

Vyhral prvú cenu v medzinárodnej súťaži Luciana Pavarotiho vo Philadelfii a krátko nato v roku 1988 vystúpil v úlohe Alfreda Germonta vo Verdiho La Traviate v britskej Glyndebourne Touring Opera. V tejto a iných úlohach vystupoval naďalej v ďalších francúzskych a talianskych mestách ako bolo Toulouse, Montpellier, Monte Carlo, Benátky, Neapol, Messina, aby v roku 1990 debutoval v milánskejLa Scale. Nasledovali vystúpenia v Covent Garden po prvýkrát v roku 1992. Po celý tento čas jeho povesť rástla.

V roku 1996 vystúpil v Metropolitan Opera ako Rodolfo v Pucciniho La Boheme.

Rodina
------

Prvá manželka Roberta, Florence Lancien umrela v roku 1994 na nádor v mozgu. Mali spolu dcéru Ornellu, narodenú dva roky predtým.

V roku 1996 sa oženil druhýkrát s rumunskou sopranistkou Angelou Gheorghiu. V októbri 2009 povedal Roberto v médiach, že žijú s manželkou oddelene. V tejto súvislosti jeho manželka odmietla spoločné vystúpenie v Metropolitnej opere.

Úlohy a opery
-------------

| Skladateľ | Názov opery | Rola |
| --- | --- | --- |
| Giuseppe Verdi | La traviata | Alfredo Germont |
| Gaetano Donizetti | Lucia z Lammermooru | Edgardo |
| Charles Gounod | Rómeo a Júlia | Rómeo |
| Jules Massenet | Manon | Vikom des Grieux |
| Giuseppe Verdi | Rigoletto | Vojvoda z Mantovy |
| Giacomo Puccini | Tosca | Mario Cavaradossi, maliar a milenec Toscy |
| Giacomo Puccini | La Boheme | Rodolfo |
| Georges Bizet | Carmen | Don José |
| Gaetano Donizetti | Nápoj lásky (L'elisir d'amore) | Nemorino |
|

Iné projekty
------------

Commons
* Spolupracuj na Commons Commons ponúka multimediálne súbory na tému **Roberto Alagna**

Externé odkazy
--------------

* Alagna's performance schedule from Operabase

Zdroj
-----

* *Tento článok je čiastočný alebo úplný preklad článku Roberto Alagna na anglickej Wikipédii.*


|  |  |
| --- | --- |
| Portal | Hudobný portálFrancúzsky portálBiografický portál |

Autoritné údaje: * BnF: 13981937v
* GND: 132411598
* ISNI: 0000 0001 1020 8129
* LCCN: no96016332
* NK ČR: xx0030904
* VIAF: 9829352
* WorldCat: lccn-no96016332
**Robert W. Clarke Trophy** je trofej pre víťazný tím play-off Západnej konferencie Americkej hokejovej ligy (AHL). Pôvodne bola udeľovaná víťazovi Južnej konferencie a divízie.

Víťaz trofeje postupuje do záverečných bojov o Calder Cup. Trofej získal sedemkrát klub Rochester Americans.

Trofej bola pomenovaná podľa bývalého predsedu predstavenstva AHL. Víťaz play-off Východnej konferencie je ocenený Richard F. Canning Trophy.

Víťazné tímy
------------

Víťazi play-off Západnej konferencie
* 2008/09 - Manitoba Moose
* 2007/08 - Chicago Wolves
* 2006/07 - Hamilton Bulldogs
* 2005/06 - Milwaukee Admirals
* 2004/05 - Chicago Wolves
* 2003/04 - Milwaukee Admirals
* 2002/03 - Houston Aeros
* 2001/02 - Chicago Wolves
* 2000/01 - Wilkes-Barre/Scranton Penguins
* 1999/00 - Rochester Americans
* 1998/99 - Rochester Americans
* 1997/98 - Philadelphia Phantoms

Víťazi play-off Južnej konferencie
* 1996/97 - Hershey Bears
* 1995/96 - Rochester Americans

Víťazi play-off Južnej divízie
* 1994/95 - Cornwall Aces
* 1993/94 - Cornwall Aces
* 1992/93 - Rochester Americans
* 1991/92 - Rochester Americans
* 1990/91 - Rochester Americans
* 1989/90 - Rochester Americans

Zdroj
-----

*Tento článok je čiastočný alebo úplný preklad článku Robert W. Clarke Trophy na anglickej Wikipédii.*
**Application Explorer Mission** skratka **AEM** je spoločný názov troch vedeckovýskumných družíc USA na aplikovaný výskum Zeme a jej okolia. Družica AEM 1 s hmotnosťou 134 kg štartovala 26. apríla 1978 na dráhu 560-641 km, so sklonom 97,6°, obežnou dobou 96,72 min. Merala charakteristiky odrážaného a vysielaného žiarenia Zeme. AEM 2 štartovala 18. februára 1979 na dráhu 549-661 km, so sklonom 54,93°, s obežnou dobou 96,74 min. Družica (s hmotnosťou 147 kg) bola určená na výskum chemického zloženia atmosféry vo výškach 10-4-10-40 km mala aj názov *Sage* (Stratospheric aerosol and gas experiment). Družica AEM 3, nazvaná i *Magsat* (Magnetic field satellite), s hmotnosťou 181 kg štartovala 30. októbra 1979 na dráhu 355-562 km, so sklonom 96° a obežnou dobou 93,82 min. Bola určená na podrobné mapovanie magnetického poľa Zeme (tri magnetometre družice boli umiestnené na nemagnetickej tyči, dlhej 6 m, spojenej s družicou).


|  |  |
| --- | --- |
|  | Astronomický portálPortál slnečná sústavaKozmonautický portál |

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
*Potok Ľuboreč pretekajúci obcou Ľuboreč*
**Ľuboreč** je potok na juhu stredného Slovenska, tečie územím okresov Lučenec a Veľký Krtíš. Je to ľavostranný prítok Tisovníka a má dĺžku 25,5 km.

Prameň
------

Pramení v pohorí Ostrôžky na katastrálnom území obce Ábelová v nadmorskej výške cca 660 m n. m.

Opis toku
---------

Tečie juhovýchodným smerom, neďaleko obce Ábelová napája malú vodnú nádrž a priberá tri ľavostranné prítoky spod Timravského vrchu (670,6 m n. m.). Vzápätí sa stáča na juh a vytvára hlbšie zarezanú dolinu. Tu zľava priberá kratší prítok (445,6 m n. m.), stáča sa viac na juhojuhovýchod a následne opúšťa Ostrôžky.

Vteká do Juhoslovenskej kotliny, podcelku Ipeľská kotlina, na krátkom úseku sa rozdeľuje na dve ramená, ktoré sa opätovne spájajú v obci Ľuboreč. Po opustení obce pokračuje na juh, vteká do vodnej nádrže Ľuboreč, do ktorej sprava ústi Riečka. 

Pod priehradným múrom vteká do Pôtorskej pahorkatiny, vytvára dve prudké zákruty, zľava priberá Medzné a pokračuje cez obec Ľuboriečka. Za obcou sa stáča na juhozápad, rozširuje svoje koryto, vzápätí sa oblúkom stáča na juh a na katastrálnom území obce Dolná Strehová ústi do Tisovníka.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2022-04-20]. Dostupné online.
2. ↑   *Mapový portál HIKING.SK* [online]. Denník N, [cit. 2022-04-20]. Dostupné online.

  


| * z
* d
* u
Vodné toky v povodí **Tisovníka** |
| --- |
| *Tisovník* → *Ipeľ* → *Dunaj* |
| Vodné toky | Ábelovský potok · Babí potok · Brezovský potok · Brožkov potok · Bukovec · Bukovina · Dobrá voda · Fabiánov potok · Hrádocký potok · Chrtiansky potok · Kakatka · Kavčí potok · Koprovnica · Kršiakov potok · Leštiansky potok · Lipovník · Lomský potok · Ľuboreč · Madačka · Medzné · Na močidlách · Potok · Pravický potok · Riečka · Slatinka · Sopúšsky jarok · **Stará rieka** · Starohutský potok · Strehovica · Suchá Strehová · **Tisovník** |
| Vodná plocha | Vodná nádrž Ľuboreč |
Ľadovcové údolie typického tvaru písmena U blízko Káčaňdžunga.
**Ľadovcové údolie** alebo **trog** je údolím, ktoré vzniká pôsobením eróznej činnosti postupujúceho ľadovca. Prierez takéhoto údolia má tvar písmena „U".

Ľadovec vznikajúci v kare má tendenciu zostupovať po zakrivenom zemskom povrchu do miest s nižšou nadmorskou výškou. Ľadovec v podstate pomaly odteká z miesta svojho vzniku. Počas tohoto presunu tlačí pred (a pod) sebou veľkú zmes úlomkov (klastov), ktoré sú vo vzájomnej interakcii s okolím. Tlak pôsobiaci na úlomky sa prejavuje tým, že sa postupne zabárajú do podložia, ktoré obrusujú a poškodzujú, čím formujú údolie.

Rýchlosť obrusovania je závislá na odolnosti rozrušovanej horniny a na spádnici, po ktorej ľadovec odteká. Stáva sa, že čím viac ľadovec rozrušuje podklad, tým väčšiu spádnicu vytvára a tým aj rýchlejšie odteká a urýchľuje eróznu činnosť. Vplyvom tlačiacej masy úlomkov sa údolie neustále prehlbuje a rozširuje.

Sú známe prípady, keď sa ľadovcové údolie prehĺbilo o 200 metrov a v prípade nórskych fjordov dokonca až o 2 km (tu je ale problematika zložitejšia, pretože na škandinávskom polostrove došlo aj k tektonickému výzdvihu litosféry).

Pozri aj
--------


|  |  |
| --- | --- |
| Portal | Portál vedy o Zemi |

Iné projekty
------------

Commons
* Spolupracuj na Commons Commons ponúka multimediálne súbory na tému **Údolie tvaru U**
**Applet** je (relatívne) jednoduchá aplikácia, ktorá sa spúšťa z iného programu napr. webového prehliadača. Na rozdiel od programu nemôže applet bežať samostatne (na rozdiel od servletu). Musí byť spustený pomocou multimediálneho kontaineru poskytovaného hostiteľským programom, zvyčajne pomocou pluginu (na rozdiel od skriptu napísaného v skriptovacom jazyku ako je napr. JavaScript). Applet býva bezstavový a z bezpečnostných dôvodov disponuje len obmedzenými prístupovými právami (pri práci so súborovým systémom).

Príklad využitia appletov
-------------------------

Applet bývá často chápaný ako synonymum pre Java applet, ktorý bol jeho typickým predstaviteľom. Java applet, potomok triedy java.applet.Applet, už nie je podporovaný prehliadačmi. Iným príkladom appletov sú flash filmy (SWF) alebo applety pre Windows Media Player, pomocou ktorých sa napr. zobrazujú videosekvencie. Pomocou appletov vznikli najrôznejšie webové hry, demonštračné/simulačné/modelovacie aplikácie napr. vo fyzike alebo pluginy na špeciálne použitie, napríklad na zobrazovanie 3D objektov.
**Heinrich Lanz** (\* 9. marec 1838, Friedrichshafen pri Bodamskom jazere - † 1. február 1905, Mannheim) bol nemecký vynálezca a výrobca poľnohospodárskych strojov, lokomobíl a traktorov, ktoré pod značkou LANZ vyvážal do celého sveta.

Biografia
---------

Heinrich Lanz sa narodil ako tretí syn zo siedmich detí; mal päť bratov a sestru. Jeho otec Johann Peter Lanz (4. september 1805 - † 15. september 1891) vlastnil špedičnú firmu, matka Luise Christiane Beckh (1813 - 1902), pochádzala z obce Eriskirch am Bodensee. Vzdelanie získal na obecnej škole vo Friedrichshafene a na reálke v meste Biberach an der Riß. 

Od roku 1858 bol učedníkom v obchode s koloniálnym tovarom v Mannheime. Študoval aj na obchodnej akadémii v Stuttgarte, ale na rok odišiel „na skusy" do Marseille. Pripravoval sa tak na prácu v rodinnej firme, ktorá sa v tom čase zaoberala prepravou guana a poľnohospodárskych strojov z Anglicka.

Po návrate z Francúzska v roku 1860 si otvoril dielňu na opravy poľnohospodárskych strojov s dvoma zamestnancami a prevzal zodpovednosť za dovoz tovaru v otcovej firme. Na ešte neúplne rozvinutý nemecký trh v oblasti poľnohospodárskych strojov uviedol v roku 1867 spoločne s bratom rezačku krmiva vlastnej konštrukcie. Onedlho nasledoval ďalší stroj – mláťačka. O tri roky neskôr prevzal vedenie celej továrne. V roku 1865 sa oženil s Juliou Faulovou.

Od roku 1869 dovážal anglické parné pluhy John Fowler a za desať rokov firma vyrábala vlastné lokomobily.

V roku 1902 odcestoval v tom čase už 64 ročný Lanz do USA, aby získal informácie o vývoji novej poľnohospodárskej techniky vo firme John Deere. Poznatky, ktoré nadobudol na tejto ceste však stačil využiť len čiastočne, pretože o štyri roky zomrel. Časť svojho majetku odkázal nadácii, ktorá spravovala diakonickú nemocnicu v Mannheime (dnes súčasť Fakultnej nemocnice lekárskej fakulty v Mannheime, Univerzity v Heidelbergu).

Lanzova žena s deťmi firmu ďalej úspešne rozvíjala, ale v roku 1931 získala väčšinový podiel Deutsche Bank. V roku 1956 prevzala spoločnosť Heinrich Lanz AG americká firma John Deere.

Deti
----

* Helene (28. január 1866 – 20. september 1945) viedla firmu v rokoch 1921 až 1931 po smrti Karla Lanza
* Emilie Charlotte (15. november 1867 – 10. august 1943)
* Melanie (11. november 1870, † ?)
* Karl Wilhelm K. P. Dr. (18. máj 1875 – 18. august 1921) viedol firmu až do svojej smrti, obdržal čestné občianstvo mesta Friedrichshafen

Autoritné údaje: * GND: 116731583
* VIAF: 25361345
Busta Heinricha Neumanna v Lipanoch
**Heinrich Neumann** (šľachtický predikát „z Lipian"; \* 10. jún 1873, Lipany, Uhorsko - † 6. november 1939, New York, USA) bol židovský lekár (otorinolaryngológ), šľachtic, rodák zo Slovenska (Uhorska) z mesta Lipany.

Život
-----

Heinrich Neumann študoval na univerzite vo Viedni, skončil s doktorátom v roku 1898. Už ako študent sa zaujímal o normálnu a patologickú anatómiu ucha.

V roku 1900 nastúpil na univerzitnú ušnú kliniku. V roku 1911 sa stal titulárnym profesorom otológie. Od roku 1910 pôsobil ako ušný chirurg na *Spital der Kaufmannschaft* a od roku 1912 bol osobným lekárom cisára Františka Jozefa I. Bol dokonca kontaktovaný nacistickými lekármi ohľadne problému s hrtanom, ktorým trpel Adolf Hitler, ale odmietol ho ošetriť. Za to bol uvrhnutý do väznenia. Za jeho slobodu sa údajne prihovoril aj anglický kráľ Juraj VI. a Neumanna z väzenia prepustili.

*„Hovorí sa, že doktor odmietol vyšetriť Hitlera údajne so slovami, že by sa mal dať vyšetriť zverolekárovi." Bol známy tým, že neliečil len boháčov a prominentov.*

Práca
-----

Neumann bol predovšetkým uznávaný za prácu na bezbolestných operáciach bez anestetík pri komplikovaných infekciách stredného ucha a liečbe otosklerózy. Neumann vymyslel novú techniku pre otvorenie labyrintu ucha, ktorá sa neskôr stala bežnou a je pomenovaná po ňom ako Neumannova metóda.

Doktorovi Neumannovi pri príležitosti 140. výročia jeho narodenia v Lipanoch slávnostne odhalili bustu.

Zdroje
------

1. ↑  LIPANY. In:  *Encyklopédia židovských náboženských obcí*. Ed. Robert J. Büchler. Vyd. 1. Zväzok 2 L – R. Bratislava : Slovenské národné múzeum – Múzeum židovskej kultúry, 2010. 239 s. (Judaica Slovaca; zv. 91.) ISBN 978-80-8060-228-4. S. 20.
2. ↑  . Dostupné online.

* 
* Informationen der Universitätsbibliothek der MedUni Wien
* *Tento článok je čiastočný alebo úplný preklad článku Heinrich Neumann von Héthárs na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Heinrich Neumann**

Autoritné údaje: * GND: 138228906
* ISNI: 0000 0001 0994 9640
* NK ČR: nlk20010095605
* PIM: PIM38456
* VIAF: 84822968
**Imogen Gay Poots** (\* 3. jún, 1989, Londýn, Spojené kráľovstvo) je anglická herečka a modelka. Je známa z filmov ako *28 dní neskôr* (2007), *Trhliny* (2009), *Noc hrôzy* (2011), *Skutočný príbeh Jimiho Hendrixa* (2013), *Vivárium* (2019) či *Otec* (2020).

Detstvo a mladosť
-----------------

Poots sa narodila do rodiny producentka publicistiky a novinárky. Má staršieho brata Alexa, ktorý sa venuje modelingu. Imogen vyrastala v západnom Londýne, kde navštevovala aj školy.

Kariéra
-------

Jej prvá herecká skúsenosť bola v roku 2005, vo filme *V ako Vendetta*. Jej postava bola vedľajšia a vo filme vôbec nehovorila. V roku 2007 získala o niečo väčší priestor vo filme *O 28 dní neskôr*, kde za svoj herecký výkon získala nomináciu na filmové ocenenie British *Independent Film Awards*. V roku 2011 sa po boku herečky Toni Collette či herca Antona Yelchina objavila v remaku filmu *Noc hrôzy*. O rok neskôr stvárnila postavu huslistky vo filme *Posledné kvarteto* po boku Phillipa Seymoura Hoffmana a Christophena Walkena. 

V roku 2013 sa objavila vo filme *Sviniar*, po boku Jamesa McAvoya. V rovnakom roku si tiež zahrala vo filme *Kráľ zo Soho*, kde za svoje herecký výkon získala filmové ocenenie *Independent Film Awards*. V roku 2016 sa pripojila k hereckému obsadeniu ako Luke Wilson, Christina Hendricks, Carla Gugino a Rafe Spall v televíznom seriáli *Roadies*. 

V roku 2017 sa objavila v divadelnej hre *Kto sa bojí Virginie Woolfovej?,* kde za svoj herecký výkon bola nominovaná na prestížne divadelné ocenenie, Laurencea Oliviera. V roku 2019 sa objavila vo filme *Vivárium*, kde za svoj herecký výkon bola ocenená festivalovou cenou Sitges, pre najlepšiu herečku. V roku 2020 sa objavila v dráme *Otec*, ktorá získala šesť nominácii na Academy Awards, z čoho sa jej dve podarilo premeniť v ocenenie.

Súkromný život
--------------

Jej partnerom je od roku 2017 herec James Norton.

Iné projekty
------------

Commons
* Spolupracuj na Commons Commons ponúka multimediálne súbory na tému **Imogen Pootsová**

Externé odkazy
--------------

* Imogen Pootsová v Internet Movie Database (po anglicky)
* Imogen Pootsová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Imogen Poots na anglickej Wikipédii.*

Autoritné údaje: * BnF: 16718443q
* GND: 136790208
* ISNI: 0000 0000 7884 0617
* LCCN: no2009141022
* NK ČR: xx0199969
* VIAF: 81076058
* WorldCat: lccn-no2009141022
Bárczyovský kaštieľ v roku 2013
**Bárczyovský kaštieľ** je jeden z troch kaštieľov z historickej Radvane je situovaný pod vyvýšeninou Hôrka, na ľavom brehu potoka Malachovka (Malachovský potok) západne od mestskej komunikácie vedúcej od Zvolena do centra Banskej Bystrice. Skladá sa z dvoch častí, vstupnej časti a kaštieľa. Vstupná časť je v zachovalom stave a je tu aj herňa a vináreň. Kaštieľ je v súčasnosti v ruinách a pravdepodobne ho v najbližšej dobe čaká asanácia.

História
--------

Kaštieľ postavila rodina Radvanskovcov ako svoj druhý. Nazýval sa aj horný pretože bol trošku vyššie ako prvý kaštieľ. V roku 1917 prevzal kaštieľ po Kolomanovi Radvanskom Dr. Emil Bárczy. Koncom 60. rokov prešiel kaštieľ strednou opravou a do konca 80. rokov tu bola krčma nazývaná aj „*Furmanská*". Kaštieľ bol postavený okolo 15. – 16. storočia.

Zaujímavosti
------------

Na vstupnej časti kaštieľa na stene nad vstupom do areálu sa nachádzal latinský názov „*CELSA CADVINT VIIIIS CRESCVNT VIRTVTE TENELLA TVRRIS LAXA IACET PONDERE PRESSA SVO*" ktorý datuje kaštieľ do roku 1751, neznamená to však dátum vzniku. Tento nápis bol pri rozsiahlej rekonštrukcii vstupnej časti v roku 1965 odstránený a nahradený nápisom „*Furmanská krčma*".

Časti
-----

Kaštieľ sa delí na dve časti: prednú - vstupnú a zadnú - kaštieľ. Predná časť je v dobrom stave. Napravo tu stále sídli herňa a vináreň. Kaštieľ je v zdevastovanom stave. V súčasnosti sa tu nenachádza nič a je v takom zlom stave, že ho čaká asanácia, aj v prípade opravy by musela prebehnúť asanácia a následná celková stavebná rekonštrukcia.

Referencie
----------

1. ↑   *Hľadanie strateného času: Bárczyovský kaštieľ v Radvani* [online]. bystricoviny.sk, 2015-02-06, [cit. 2016-01-21]. Dostupné online.

Zdroj
-----

* *Kniha o Radvani 2015*

Súradnice: 48°43′21″S 19°07′50″V﻿ / ﻿48,7224°S 19,1306°V﻿ / 48.7224; 19.1306
**Žaloba** (lat. *actio*) je procesný úkon, ktorým sa žalobca obracia na súd a žiada o ochranu svojich porušených alebo ohrozených práv, prípadne uplatňuje iný návrh, ktorý má byť prejednaný v sporovom konaní (napr. návrh na rozvod manželstva).

Žaloba musí vždy smerovať voči konkrétnej osobe alebo osobám, proti ktorým žalobca ochranu požaduje; táto osoba sa nazýva žalovaný. Existujú aj iné podania na súd, napr. návrh na prehlásenie za mŕtveho alebo návrh na povolenie sobáša maloletej osobe, tu však nejde o žaloby a takéto konanie sa nazýva nesporové konanie.

Žaloba musí byť vždy písomná a musí obsahovať meno (názov) a bydlisko (sídlo) žalobcu, meno (názov) a bydlisko (sídlo) žalovaného, musí z nej byť jasné, čoho sa žalobca domáha (tzv. žalobný petit), opis rozhodujúcich skutočností a označenie dôkazov, ktoré na dokázanie týchto skutočností žalobca navrhuje. Za podanie žaloby sa spravidla platí súdny poplatok.

Pozri aj
--------

* Žalobca
* Žalovaný
* Obžalovaný
**Brainstorming** (z angl. brain – mozog, angl. storm – búrka) je kreatívna metóda riešenia problémov založená na skupinovom riešení, ktorá má uľahčiť generovanie kreatívnej stratégie. Štrukturovaná skupina (podľa nových výskumov naopak kohezívna skupina).

Podstatou je uvoľniť predstavivosť, fantáziu a obrazotvornosť, generovať nápady, vzájomne sa inšpirovať so snahou uplatniť sa a odstrániť zábrany.

Cieľom je nájsť netradičné, resp. originálne riešenia v čo najkratšom čase. 
Pre praktické využitie ju upravil A. F. Osborn v 30. rokoch 20. storočia.

Medzi základné pravidlá patria:

* zákaz kritiky,
* možnosť predkladať aj absurdné nápady,
* využívať nápady iných (inšpirácia) a
* pravidlo rovnosti,
* kvantita nápadov (hodnotenie nápadov prichádza až na záver).

Z brainstormingu vychádzajú aj ďalšie inovačné metódy: synektiky, delfská metóda, panelová diskusia, metóda Philips 66, Gordonova metóda, Hobo-metóda a i.

Brainwriting
------------

Brainwriting je písomná forma brainstormingu. Nápady sa píšu do pripravených formulárov, ktoré pre vzájomnú inšpiráciu kolujú medzi účastníkmi (podobne aj delfská metóda).

Externé odkazy
--------------

* FILIT – zdroj, z ktorého pôvodne čerpal tento článok.
**Niflheim** (starosev. **Niflheimr**) je v severskej mytológii jeden z deviatich svetov. Slovo Niflheimr sa objavuje len v dvoch zdrojoch – Gylfaginning a Hrafnagaldr Odins. Je to ríša chladu, zimy, hmly, temnoty a ľadu. Predstavuje opak Muspelheimu, ríše ohňa.

Zo studne Hvergelmir sem pramení dvanásť ľadových riek. Do Niflheimu viedol jeden koreň jaseňa Yggdrasilu. Pánom Zeme ľadu je had (niekedy červ, alebo drak) Nidhögg – symbol a zdroj všetkéo zla na svete. Ovíja sa okolo Stromu sveta a bez ustania ohlodáva jeho korene vo snahe ho čo najviac poškodiť.Toto ohryzovanie, vyvoláva zemetrasenie. Každý deň k nemu zletí orol, ktorý je priateľom bohov a hada napadá.

Etymológia
----------

Slovo *nifl* býva spojované so staroseverským *Nifol* (temný) a nemeckým *Nebel* (hmla).

Zdroje
------

*Tento článok je čiastočný alebo úplný preklad článkov Niflheim na anglickej Wikipédii a Niflheim na českej Wikipédii.*

| * z
* d
* u
Severská mytológia |
| --- |
| Severskí bohovia | 
* Asovia
* Vanovia
* Dísy
* Obri
* Elfovia
* Valkýry
* Einherjovia
* Norny
* Odin
* Thor
* Frey
* Freya
* Loki
* Baldr
* Týr
* Yggdrasil
* Ginnungagap
* Ragnarök

 | Kresba Thórovho kladiva z roku 1877 |
| Literárne zdroje | 
* Poetická Edda
* Prozaická Edda
* Ságy
* Snorri Sturluson
* Runy
* Runové kamene
* Staroseverčina

 |
| Severská kozmológia |